
SAND  OPLYSNING   ER  KUNDSKAB  OM   TINGENE  SOM   DE  ER 


NUMMER    9 


1.  MAJ  1921 


70.  AARGANG 


ANDREW  JENSON. 

Kirkens  assisterende  Historiker,  Ældste  Andrew  Jenson, 
er  en  kendt  Personlighed  indenfor  Jesu  Kristi  Kirke  af  Sidste 
Dages  Hellige;  han  har  særlig  gjort  sig  bekendt  paa  det  litte- 
rære og  historiske  Omraade,  hvor  han  som  Oversætter  af  flere 
af  Kirkens  Bøger  har  virket  til  stor  Gavn  for  Herrens  Sag  og 
Evangeliets  Udbredelse. 

Han  er  født  i  Tørslev,  Danmark,  den  11.  December  1850 
og  blev  døbt  2.  Februar  1859.  I  1866  rejste  han  med  sine  For- 
ældre og  en  yngre  Broder  til  Amerika,  og  i  16  Aar  havde  han 
sit  Hjem  i  Pleasant  Grove,  Utah. 

Andrew  Jenson  havde  mange  boglige  Interesser  og  syslede 
i  sin  Fritid  med  sin  aandelige  Uddannelse,  og  dette  skulde 
senere  blive  ham  til  overordentlig  Nytte.  Efter  at  være  blevet 
ordineret  til  Halvfjerds,  sendtes  han  1873  paa  Mission  til  Dan- 
mark, hvor  han  i  over  to  Aar  blev  anvendt  som  rejsende 
Ældste  i  Aalborg  Konference.  I  1876  begyndte  han  paa  Over- 
sættelsen til  dansk  af  Profeten  Joseph  Smiths  Levnedsbeskri- 

velse,  og  fra  1879 — 81  udførte  han  sin  anden  Mission  i  sit 
Fødeland.  I  disse  sidstnævnte  Aar  arbejdede  han  først  og 
fremmest  som  Oversætter  og  Medarbejder  ved  »Skandinaviens 
Stjerne«,  og  under  Ledelse  af  Missionspræsident  Wilhelmsen 
udgav  han  tillige  Maanedsbladet  »Ungdommens  Raadgiver«, 
som  udkom  i  otte  Aar.  Ligeledes  udarbejdede  han  et  Udvalg 
af  Bibelcitater;  disse  blev  i  Løbet  af  ganske  kort  Tid  trykt  og 
solgt  i  et  Antal  af  16.000  Eksemplarer;  han  foretog  sammen 
med  Præs.  Wilhelmsen  en  Revision  af  Mormons  Bog  og 
næsten  alle  de  mindre  Skrifter,  der  var  udgivet  i  den  skan- 
dinaviske Mission. 

Efter  sin  Hjemkomst  flyttede  Broder  Jenson  til  Salt  Lake 
City,  hvor  han  nu  har  sit  Hjem.  Derfra  udgav  han  Maaneds- 
bladet »Morgenstjernen«,  der  senere  fik  Navnet  »Historical 
Record«.  I  1891  blev  han  indsat  som  assisterende  Historiker 
for  Kirken,  og  i  denne  Egenskab  har  han  foretaget  mange  og 
lange  Rejser,  indsamlende  historisk  Materiale.  I  1897  kunde 
han  saaledes  berette,  at  han  havde  besøgt  alle  Kirkens  Mis- 
sioner og  Konferencer  i  hele  Verden. 

Under  denne  særlige  Mission  besøgte  han  Britisk  Colum- 
bia,  Hawaii,  Ny  Zeeland,  Selskabsøerne,  Australien,  Ceylon, 
Ægypten,  Syrien,  Palæstina,  Italien,  Frankrig,  England,  Dan- 
mark o.  s.  v.  Broder  Jenson  har  skrevet  talrige  Artikler  og  op- 
lysende Værker. 

Fra  den  15.  Februar  1909  til  den  15.  Maj  1912  præsiderede 
han  over  den  skandinaviske  Mission. 

Andrew  Jenson  har  tillige  i  det  borgerlige  Liv  virket  som 
Byraadsmedlem  og  Fredsdommer  og  kan  alt  i  alt  med  Rette 
siges  at  være  en  værdig  og  dygtig  Repræsentant  for  Jesu  Kristi 
Kirkes  danskfødte  Medlemmer. 

»Kundskab  til  Herrens  Bud  er  Livets  Lærdom,  og  de,  som 
gør,  hvad  ham  behager,  nyder  af  Udødelighedens  Træ.«  Sirach. 


ANDREW  JENSON. 

TALE  AF  ÆLDSTE  ORSON  PRATT. 

Holdt  i  Salt  Lake  City  den  11.  September  1859. 



FRAFALDET  OG  FORSONINGEN. 

Hvis  Herren  vil  staa  mig  bi  med  sin  Aand  i  denne  For- 
middag, agter  jeg  at  tale  lidt  om  Evangeliets  Principper  i  Sa- 
liggørelsens store  Plan,  som  lagdes  for  Verdens  Skabelse  til 
Gavn  for  denne  Jords  Beboere.  Jesu  Kristi  Evangelium  er  af 
stor  Ælde.  Det  blev  beskikket  i  Himlens  Raad,  før  Verden 
blev  til,  og  alle  dets  Principper,  Ordinancer,  Forjættelser  og 
Velsignelser  fastsattes  i  Begyndelsen,  før  Mennesket  kom  til 
Jorden.  Disse  Principper  er  blevet  aabenbarede  for  Menneske- 
slægten i  forskellige  Tidsaldre,  ikke  blot  aabenbarede  i  Midten 
af  Tiden,  af  Jesus  og  hans  Apostle,  men  til  Slægter,  der  levede 
paa  Jorden  før  Apostlene. 

Jeg  véd,  det  er  Sædvane  i  vore  Dage  at  vælge  et  eller  andet 
Skriftsted  som  Tekst  og  siden  gøre  Bemærkninger.  Undertiden 
følger  jeg  denne  Skik,  undertiden  ikke.  Jeg  vil  imidlertid  blot 
sige,  at  vi  ikke  har  nogen  Beretning  om,  at  Jesus  og  hans 
Apostle  brugte  denne  Fremgangsmaade  i  deres  Prædiken.  Vi 
har  heller  ikke  nogen  Underretning  om,  at  Jesus  eller  Apost- 
lene aabnede  deres  Forsamlinger  med  Sang,  derefter  Bøn  og 
saa  Sang  igen,  og  da  først  kom  Talen.  Vi  retter  os  ofte  efter 
Nutidens  Skik  i  denne  Henseende,  og  ofte  retter  vi  os  ikke 
derefter,  ligesom  vi  ledes  af  Sandhedens  Aand.  Heller  ikke  var 
det  Skik  i  Apostlenes  Dage  at  holde  lange  Bønner,  men  der- 
som de  havde  noget  af  Vigtighed  at  meddele  Folket,  da  plejede 
de  ikke  at  optage  Tiden  paa  andre  Maader  end  netop  med  at 
overbringe  det  Budskab,  de  havde.  Af  denne  Grund  finder  vi, 
at  deres  Bønner  i  Almindelighed  bestod  af  meget  faa  Sæt- 
ninger. 

Jeg  skal  i  Dag  vælge  en  Tekst  af  Bibelen,  nemlig  Johannes 
3.  Kap.,  5.  Vers:  »Jesus  svarede:  Sandelig,  sandelig  siger  jeg 
Dig,  uden  nogen  bliver  født  af  Vand  og  Aand,  kan  han  ikke 
indkomme  i  Guds  Rige.« 

Der  indeholdes  meget  i  dette  Skriftsted,  som  den  store 
Mængde  af  Menneskene  ikke  tilfulde  fatter  eller  forstaar.  For 
at  kunne  forstaa  det,  kræves  der,  at  vi  kender  det  faldne  Men- 
neskes sande  Tilstand;  da  vil  vi  kunne  indse  Nødvendigheden 
af  en  ny  Fodsel,  ellers  vilde  vi  maaske  ikke  indse  Nødvendig- 
heden deraf.  Der  berettes  i  Skriften,  at  vore  første  Forældre, 
medens  de  var  i  Edens  Have,  overtraadte  en  vis  Lov  og  Be- 
faling, given  af  den  Almægtige,  ved  at  æde  af  den  forbudne 
Frugt,  og  denne  Overtrædelse  bragte  dem  under  Fordommeise, 
hvorved  de  hjemfaldt  til  en  vis  Straf,  der  bestod  i  Døden  for 
deres  Legemer  af  Kød  og  Ben.  »Du  er  Støv  og  skal  blive  til 
Støv  igen,«  lød  Dommen,  udtalt  over  Adam.  Hidindtil  havde 
Adam  været  et  rent,  uskyldigt  Væsen;  han  var  ikke  besmittet 
med  Synd  og  var  aldeles  blottet  for  Kundskab  om  Godt  og 
Ondt.  Han  var  et  Væsen,  hvis  Organisme  var  beregnet  paa 
evig  Tilværelse.  Døden  havde  ingen  Magt  over  hans  Taber- 
nakel. Blodet,  som  flyder  i  Menneskenes  dødelige  Tabernak- 
ler, fandtes  ikke  i  hans  udødelige  Legeme;  men  hans  Aarer 
indeholdt  et  Fluidum  af  langt  renere  Natur  end  Blodet;  de 
var,  med  andre  Ord,  fyldt  med  Livets  Aand,  der  havde  til 
Hensigt  at  bevare  dem  i  Uforkrænkelighed.  Skont  de  nod  for- 
skellig Slags  Frugt  i  Haven,  var  der  dog  ingen  Frugt  dersteds, 
uden  netop  een,  kaldet  den  forbudne  Frugt,  som  i  mindste 
Maade  kunde  bevirke  Tilintetgørelsen  af  Udødeligheden,  der 
boede  i  dem.  De  var  organiserede,  baade  legemlige  og  aande- 
lige,  saaledes  at  de  kunde  leve  i  Millioner  Tidsaldre.  Ved  Over- 
trædelsen af  den  simple  Lov,  der  blev  givet  dem,  faldt  de  fra 
Udødelighed  til  Dødelighed,  det  er,  deres  Legemer  blev  under- 
kastet Sygdom;  Spiren  til  Død  blev  plantet  i  deres  Indre,  og 
paa  den  Dag,  Adam  aad  af  den  forbudne  Frugt,  efter  Herrens 
Tidsregning,  vendte  han  tilbage  til  sin  Moder,  Støvet.     - 

Det  er  sandsynligt,  at  der  var  dødelige  Egenskaber  eller 
giftige  Stoffer  i  den  Frugt,  han  spiste,  der  var  bestemt  til  at 
overfore  Spiren  til  Forkrænkelighed  i  hans  Organisme  og  for- 
andre den  saaledes,  at  forskellige  Naturkræfter  kunde  have 

Magt  over  den,  saa  den  med  Tiden  kunde  dø  og  oploses  til 
Støv. 

Var  dette  den  eneste  Straf,  vor  Fader  Adam  hjemfaldt  til? 
Nej,  dette  var  kun  en  Del  af  Straffen.  I  Adams  og  Evas  Taber- 
nakler boede  et  aandeligt  Væsen,  der  var  dannet  af  finere  Ma- 
terier end  Kød  og  Ben  —  Materier,  som  var  aandelige,  ufor- 
krænkelige og  evige.  Nutidens  Immaterialister  vilde  maaske 
gøre  Indvendinger  herimod;  men  vi  tror  ikke  paa  en  imma- 
teriel Substans. 

De  Aander,  som  boede  i  vore  første  Forældres  Tabernakler, 
havde  Evne  til  at  tænke,  fole,  forstaa,  se,  handle  og  domme, 
og  havde  en  Vilje;  med  andre  Ord,  de  var  en  Del  af  den  store 
Livssubstans  eller  Aand,  der  opfylder  det  uendelige  Rum,  og 
som  er  i  alle  Ting  og  om  alle  Ting.  Over  Menneskets  Aand 
udtales  ogsaa  en  Døm,  paa  Grund  af  dens  Ulydighed,  da  den 
gav  efter  for  Fristelsen;  thi  ved  at  handle  efter  dennes  Fore- 
stillinger, blev  han  dens  Tjener. 

Dersom  vi  bliver  et  Væsen  undergivet,  befinder  vi  os  under 
hans  Magt  og  Herredomme,  han  leder  os  og  udøver  Myndig- 
hed over  os  enten  til  det  Gode  eller  Onde.  Adam  og  Eva  havde 
bragt  dem  selv  i  en  saadan  Tilstand,  at  Fristeren  havde  fuld- 
kommen Magt  over  deres  Aander:  de  blev  faldne  Engles  Tje- 
nere, underkastede  deres  Bydende. 

Lad  os  nu  undersøge,  hvorledes  Faldet  indvirkede  paa 
deres  Efterkommere.  Vi  arvede  ikke  Adams  Overtrædelse, 
men  Følgerne  deraf.  Der  er  Forskel  paa  at  arve  den  forste 
Synd  og  at  føle  Følgerne  deraf.  Vi  siger  ikke  om  Børn,  der  har 
arvet  Svagheder  efter  deres  Forældre  paa  Grund  af  Drukken- 
skab, Fraadseri,  Udsvævelser  og  Laster  af  hvilken  som  helst 
Slags,  at  det  er  Virkninger  af  Børnenes  personlige  Synder. 
Dette  er  ikke  Tilfældet;  de  arver  kun  Følgerne  af  Forældrenes 
Synder.  Saaledes  er  det  med  alle  Adams  Bom.  Folgerne  af 
Adams  og  Evas  Overtrædelser  er  gaaet  over  paa  os;  deraf 
kommer  det,  at  alle  Adams  Sønner  og  Døtre  er  blevet  døde- 
lige. Spiren  til  Opløsning  er  nedlagt  i  vore  Tabernakler,  fordi 

vore  første  Forældre  syndede,  og  dog  er  vi  ikke  skyldige  i 
deres  Brøde. 

Adam  og  Eva  blev  endvidere  i  Aanden  det  Væsen  under- 
givet, som  fristede  dem.  Børnene,  der  avledes  af  dem,  blev 
faldne  Tabernakler,  ligeledes  det  samme  Væsen  undergivet, 
forudsat  at  der  ingen  Forsoning  var  sket.  Herfra  skriver  sig 
Faldets  fordærvelige  Følger,  fraset,  at  en  Forsoning  skulde 
gøres. 

Lad  os  dernæst  undersøge  Straffens  Varighed.  Skulde 
Straffen  ophøre  efter  en  vis  Tids  Forlob?  Jeg  ønsker,  I  skal 
betragte  dette  Punkt  uden  mindste  Hensyn  til  Forsoningen. 
Hvis  der  ingen  Forsoning  havde  fundet  Sted,  vilde  vore  første 
Forældres  Legemer,  saavel  som  alle  deres  Børns,  være  gaaet 
tilbage  til  deres  Moder,  Jorden,  for  aldrig  mere  at  oprejses. 
Vilde  ikke  det  have  været  en  evig  Død  for  Kød  og  Ben?  Hvis 
ingen  Forsoning  var  sket,  kunde  der  ingen  Opstandelse  være. 
Hvorledes  kunde  Mennesket,  som  et  faldent  og  fordærvet  Væ- 
sen, forsone  for  sine  egne  Synder?  Han  kunde  ikke  gøre  det. 
Hvordan  kunde  han  frigøre  sig  fra  Satans  Magt,  hvem  han 
selv  havde  underkastet  sig?  Han  kunde  ikke.  Satan  havde 
Krav  paa  ham,  og  Mennesket  havde  ikke  i  mindste  Maade 
nogen  Magt  til  at  løsrive  sig  fra  hans  Aag. 

Dette  er,  hvad  vi  kalder  det  faldne  Menneske,  og  dette  er, 
hvad  vi  kalder  aandelig  Død,  ikke  en  Opløsning  af  de  aande- 
lige  Elementer,  men  Aandens  Underkastelse  under  Satans 
Herredømme  i  lige  saa  lang  en  Tid,  som  Kødet  var  under- 
kastet Døden,  nemlig  evigt. 

Lad  os  nu  et  Øjeblik  betragte  den  store  Plan,  som  Gud 
lagde  til  Menneskenes  Genløsning,  før  Adam  sattes  i  Edens 
Have.  Gud  saa  i  sin  Forudvidenhed,  at  Mennesket  vilde  falde 
fra  sin  første  ophøjede  Stilling  ved  at  afvige  fra  hans  Befalin- 
ger, at  han  vilde  paaføre  sig  evig  Død  baade  for  Legeme  og 
Aand.  Nu  var  det  belejlige  Øjeblik  kommet  for  Barmhjertig- 
heden at  gribe  ind. 

Retfærdigheden  havde  overgivet  dem  til  evig  Død  og  Elen- 

dighed,  men  Barmhjertigheden  kunde  ikke  gøre  sig  gældende 
uden  paa  visse  Betingelser,  med  mindre  Retfærdighedens  For- 
dringer derved  blev  krænkede.  Og  hvilke  kunde  vel  disse  Be- 
tingelser være?  Vilde  Gud  antage  et  fordærvet,  syndigt,  ned- 
værdiget og  faldent  Væsen  som  Sonoffer  for  dets  egne  Synder? 
Nej,  det  vilde  ikke  fyldestgøre  Retfærdighedens  Fordringer. 
Gud  kunde  ikke  paa  nogen  som  helst  Maade  lade  Barmhjer- 
tigheden træde  i  Kraft  uden  derved,  at  et  syndefrit  Væsen  led 
paa  det  syndige  Menneskes  Vegne.  Da  Synden  var  begaaet 
mod  et  fuldkomment  Væsen,  da  den  bestod  i  Overtrædelse  af 
en  Lov,  der  var  udstedt  af  et  fuldkomment  Væsen,  maatte 
Forsoningen  tilvejebringes  af  et  fuldkomment  Væsen.  Derfor 
sendte  Gud  sin  Eenbaarne  i  Midten  af  Tiden,  som  paatog  sig 
det  faldne  Menneskes  Lignelse,  det  er,  han  iførte  sig  et  Le- 
geme af  Kød  og  Ben,  uagtet  han  ikke  var  skyldig  i  den  op- 
rindelige Synd.  Dette  gjorde  han  ganske  frivillig  paa  sin  Side. 

Til  Belærelse  for  de  Hellige  skal  jeg  henvise  til  et  Sted  i 
den  inspirerede  Oversættelse  af  Abrahams  Bog,  hvor  vi  læser, 
at  i  Raadsforsamlingerne  i  Evigheden,  før  Verden  blev  til, 
lagde  Gud  den  store  Frelsningsplan.  Da  han  kom  til  den  Del 
af  samme,  der  omhandlede  Menneskets  fremtidige  Genløsning, 
der  maatte  tilvejebringes  ved  et  Offer,  spurgte  han:  »Hvem 
skal  jeg  sende?«  Han  vilde  ikke,  om  jeg  saa  maa  udtrykke 
mig,  sige  til  nogen  i  Raadet:  Du  er  Manden,  Du  skal  gaa  ned 
og  gøre  denne  Forsoning;  han  syntes  ikke  om  at  udøve  denne 
Slags  Myndighed  over  noget  uskyldigt  Væsen,  men  han  saa 
sig  omkring  i  Forsamlingen,  som  om  han  ønskede,  een  vilde 
stille  sig  frivillig.  Og  een  lig  Menneskets  Søn  svarede:  »Her 
er  jeg,  send  mig.«  Her  var  altsaa  et  Tilbud  af  Guds  Søn,  den 
Førstefødte.  »Jeg  vil  gaa  ned  og  forløse  Menneskeslægten  paa 
de  Betingelser,  Du  har  fastsat.« 

Men  hvorledes  kunde  han  genløse  Menneskene?  Han  kunde 
ikke  gøre  det  paa  anden  Maade  end  ved  at  lide  for  dem  paa 
deres  Vegne.  Dødsstraffen  var  vedtaget  for  Menneskets  Over- 
trædelse. Hans  Fader  kunde  f.  Eks.  have  talt  med  ham  i  fol- 

gende  Udtryk:  »Dersom  Du,  et  rent,  syndefrit  Væsen,  min 
eenbaarne  Søn,  er  villig  til  at  gaa  ned  og  paatage  Dig  det 
samme  Legeme,  som  Menneskenes  faldne  Børn  have,  et  fal- 
dent Legeme  af  Kød  og  Ben,  der  er  underkastet  Smerte,  Svag- 
hed, Sygdom,  Fristelse  og  tilsidst  Døden,  og  hengive  Dig  selv 
som  et  Sonoffer,  endskønt  det  ikke  kræves  af  Dig,  thi  Du  har 
ikke  begaaet  nogen  Synd,  hvorfor  jeg  skulde  lade  Døden 
komme  over  Dig;  dog,  hvis  Du  gør  dette  frivilligt  og  holder 
mine  Befalinger  i  alle  Ting  og  ikke  synder  mod  mig,  saa  vil 
jeg  antage  det  Offer,  Du  bringer  paa  Dine  yngre  Søskendes 
Vegne,  og  jeg  vil  have  Barmhjertighed  med  dem;  i  modsat 
Fald  kan  ingen  Barmhjertighed  vises  dem,  thi  Retfærdig- 
heden maa  ske  Fyldest,  og  de  maa  hjemfalde  til  evig  Elendig- 
hed, da  de  er  fængslede  til  det  Væsen,  som  de  har  adlydt.« 

Her  ser  vi  altsaa  Betingelsen,  hvorpaa  Barmhjertigheden 
kunde  virke  for  Menneskenes  faldne  Sønner  og  Døtre.  Naar 
kunde  den  træde  i  Kraft?  Kunde  den  gøre  sig  gældende,  før 
Forsoningens  Blod  var  blevet  udgydt?  Ja,  Guds  Søn  havde  fri- 
villigt tilbudt  sig  at  udføre  denne  Gerning  og  at  lide  og  dø  for 
sine  Søskende,  før  Mennesket  sattes  i  Haven;  derfor  ansaa  Gud 
det,  som  om  Forsoningen  virkelig  var  sket.  Derfor  kaldes  han 
Lammet,  der  blev  slagtet,  saa  at  sige,  før  Verdens  Grundvold 
lagdes,  og  af  denne  Aarsag  kunde  han  have  Barmhjertighed 
med  Adam,  Enoch,  Noah,  Abraham,  Profeterne  og  Menneske- 
nes Børn,  saa  længe  Jorden  staar,  formedelst  Forsoningen,  der 
skulde  finde  Sted  i  Midten  af  Tiden. 

Men  det  store  Spørgsmaal,  som  vi  ved  denne  Lejlighed 
skal  tage  under  Overvejelse,  er:  Hvorledes  kunde  de  faldne 
Mennesker  blive  delagtige  i  Velsignelserne,  tilvejebragte  ved 
denne  Forsoning?  Skulde  de  alle  uden  nogen  som  helst  Betin- 
gelse blive  forløste  ved  Kristi  Blod?  Skulde  det  ske  ene  og 
alene  ved  fri  Naade  uden  nogen  Medvirkning  fra  Skabningens 
Side?  Eller  var  der  fastsat  visse  Betingelser,  paa  hvilke  Men- 
neskene kunde  nyde  Gavn  af  Kristi  forsonende  Bold?  Jeg  vil 
besvare    disse    Spørgsmaal.    Jesu    Kristi    Forsoning    genioser 

Menneskene  ubetinget,  saavidt  Faldet  angaar.  Jeg  ønsker,  I 
skal  forstaa  dette  tydeligt.  Der  udkræves  ingen  Tro,  Omven- 
delse, Daab  eller  nogen  som  helst  Handling  fra  Menneskets 
Side  for  at  blive  genløst  fra  Faldet  eller  fra  de  Synder,  vore 
forste  Forældre  begik.  Ikke  en  eneste  af  os  er  skyldig,  fordi 
Adam  og  Eva  syndede.  Spiste  vi  af  den  forbudne  Frugt?  Var  vi 
i  Haven  ved  hin  Lejlighed  og  udstrakte  vor  Haand  for  at  tage 
af  Frugten  og  spise  deraf?  Hele  denne  og  alle  tidligere  Genera- 
tioner vil  med  een  Mund  svare:  »Vi  var  der  ikke.«  Vi  er  ikke 
blevet  fordomte  for  en  Synd,  vi  ikke  har  begaaet.  Kan  vi  om- 
vende os  fra  noget,  vi  aldrig  har  gjort?  Jeg  benægter,  at  Men- 
neskene kan  omvende  sig  fra  Adams  Synd,  thi  de  har  aldrig 
taget  Del  i  den.  Vi  udøvede  ikke  vor  Handlefrihed  den  Gang; 
hvorfor  da  ikke  blive  genløst  fra  den  uden  Udøvelse  af  vor 
Handlefrihed?  Hvorfor  ikke  blive  genløst  ved  fri  Naade  alene 
uden  Gerninger?  Hvorfor  opfordres  til  at  omvende  os,  tro  og 
dobes  for  Adams  Synd?  Det  vilde  være  Daarskab.  Jesu  Kristi 
Forsoning  vil  genløse  enhver  Søn  og  Datter  af  Adam  fra  hans 
Dage  af  indtil  Verdens  Ende,  saa  vidt  denne  Synd  angaar. 

Derfor  er  alle  Smaabørn  genløste  fra  Faldet  og  er  fuld- 
kommen uskyldige  og  rene  for  Gud.  Den  oprindelige  Synd  til- 
regnes ikke  dem.  Hvorfor  ikke?  Paa  Grund  af  Forsoningen. 
Forsoningen  er  lige  saa  omfattende  som  Adams  Synd  og  dens 
Virkninger,  og  dersom  disse  strækker  sig  til  de  sildigste  af 
Adams  Slægter,  vil  ogsaa  Forsoningen  udstrække  sig  til  alle 
hans  Efterkommere  og  forløse  dem  fra  Faldets  Følger.  Men 
man  kunde  spørge:  »Hvis  vi  ved  Forsoningen  ubetinget  skal 
genløses  fra  Adams  Fald  og  dets  Følger,  skal  vi  da  ikke  brin- 
ges tilbage  til  den  samme  Tilstand,  som  Adam  var  i,  for  han 
overtraadte?«  Jeg  svarer:  Jo.  Hvad  Tilstand  var  han  i?  Han 
var  et  udødeligt  Væsen,  og  vi  vil  alle  blive  bragte  tilbage  til 
Udødelighed,  enten  vi  saa  er  Hellige  eller  Syndere.  Den  Lov 
er  blevet  givet,  at  alle  Mennesker  skal  opstaa  til  Udødelighed. 
Da  vil  I  være,  ligesom  Adam  var  før  Faldet. 

FORAARSKONFERENCEN  I  AALBORG. 

Konferencen  aabnedes  Lørdag  Aften  den  9.  April.  Grens- 
forstander  Holger  Jørgensen  afgav  Rapport  over  Aalborg 
Gren.  Konferencepræs.  V.  Gerlach  gav  Rapport  over  Frede- 
rikshavn, Hjørring  og  Brønderslev  Gren,  hvorefter  Brødrene 
S.  E.  J.  Sørensen,  Lars  Fredrickson  og  J.  Jørgensen  talte.  En 
Sang  blev  sunget,  øg  Missionspræsident  Carl  E.  Peterson  talte 
om  sine  Erindringer  om  Præs.  Anthon  H.  Lund  og  G.  G.  A. 
Christensen. 

Søndag  Kl.  10  Form.  blev  der  udført  et  godt  Søndagsskole- 
program af  Børnene.  Ved  Mødet  Kl.  2  talte  Brodrene  Niels 
Andersen,  Holger  Jørgensen,  Jens  C.  Olsen,  L.  Caspersen,  V. 
Gerlach,  Lars  Fredrickson  og  J.  Jørgensen.  En  Sang  blev  sun- 
get, hvorefter  Kirkens  Generalautoriteter  og  følgende  Brødre 
blev  foreslaaet  til  Opholdelse  i  de  Helliges  Tro  og  Bønner, 
hvilke  Forslag  blev  enstemmigt  vedtaget:  Som  Præsident  over 
Aalborg  Konference  John  H.  Jørgensen;  som  Konference - 
sekretær  Valdemar  Gerlach;  som  Grensf  or  stander  Holger  Jør- 
gensen med  2  Raadgivere,  J.  C.  Olsen  og  L.  Caspersen,  og 
Grensforstander  over  henholdsvis  Hjørring,  Brønderslev  og 
Frederikshavn  N.  Andersen,  A.  Kemper  og  M.  Jacobsen;  som 
Forstander  for  Søndagsskolen  V.  Gerlach  med  Konrad  Klit- 
gaard og  Chr.  Thranholm  som  Raadgivere,  som  Sekretær 
Karlo  Klitgaard;  som  Præsident  for  Ungdomsforeningen  J.  C. 
Olsen  med  A.  Vest  og  Thorvald  Therkildsen  som  Raadgivere, 
som  Sekretær  Aage  Jørgensen;  som  Præsidentinde  for  den 
kvindelige  Ungdoms  forening  Marie  Klitgaard  med  Agnes  Ger- 
lach og  Ellen  Hansen  som  Raadgivere,  som  Sekretær  Agnes 
Petersen;  som  Præsidentinde  i  »Den  kvindelige  Hjælpefor- 
ening« Marie  Gerlach  med  Maren  Jørgensen  og  Johanne  Pe- 
tersen som  Raadgivere,  som  Sekretær  Ranghild  Rasmussen. 
Missionspræsident  Carl  E.  Peterson  udtalte  nogle  smukke 
Tanker  om  »Sang«. 

Mødet  Søndag  Aften  begyndte  med  Sang  og  Bon.  Derefter 

talte  Br.  A.  Vest  om  Emnet:  »Et  eksemplarisk  Liv«.  En  Sang 
blev  sunget,  hvorefter  Missionspræs.  Carl  E.  Peterson  talte  om 
Emnet:  »Den  nye  Himmel  og  den  nye  Jord«.  Mødet  sluttedes 
med  Sang  og  Taksigelse. 

Mandag  Aften  afholdtes  et  Grensmøde,  som  aabnedes  med 
Sang  og  Bon.  Missiønspræsidenten  talte  om  Søndagsskolens, 
Ungdomsforeningens  og  Søsterforeningens  Ansvar  og  Opgave. 

Som  Slutning  paa  Konferencen  afholdtes  en  festlig  Sam- 
menkomst Tirsdag  Aften.  Petrea  Olsen, 

Skriver. 


FORAARSKONFERENCEN   I  KØBENHAVN. 

Konferencen  aabnedes  Fredag  Aften  den  22.  April  Kl.  8 
med  en  overmaade  fin  Koncert,  givet  af  Københavns  Grens 
store  Sangkor  under  Ledelse  af  Hr.  Oskar  Petersen. 

Lørdag  Aften  Kl.  8  fortsattes  Konferencen.  Til  Stede  var 
Missionspræsident  Carl  E.  Peterson,  Konferencepræsident  J.  I. 
Larsen,  John  H.  Jørgensen,  Præsident  over  Aalborg  Konfe- 
rence. Missionærerne  Joseph  Monson,  Orla  Nielsen  og  Elis 
Tronier.  Konferencepræs.  J.  I.  Larsen  aflagde  Rapport  over 
Københavns  Konference,  Orla  Nielsen  over  Helsingørs  Gren, 
Louis  Hansen  over  Søndagsskolen,  Jens  Andersen  og  Karla 
Hansen  henholdsvis  over  den  mandlige  og  kvindelige  Ung- 
domsforening og  Kirsten  Knudsen  gav  Rapport  over  den  kvin- 
delige Hjælpeforening.  Brødrene  John  H.  Jørgensen,  Joseph 
Monson  og  Lars  Fredrickson  bar  deres  Vidnesbyrd.  Konfe- 
rencepræs. J.  I.  Larsen  gjorde  nogle  Bemærkninger,  og  Modet 
sluttedes  med  Sang  og  Taksigelse. 

Søndagsskolen  aabnedes  Søndag  Form.  Kl.  101/2  med  et 
særdeles  godt  Program,  udfort  af  Søndagsskolens  Elever.  Mis- 
sionspræsidenten udtalte  sin  Glæde  over  det  gode  Arbejde,  der 
var  udført,  og  Søndagsskolens  store  Mission. 

Modet  Kl.  2  Eftm.  aabnedes  med  Sang  og  Bon,  hvorefter 

Missionspræsident  Carl  E.  Peterson  foreslog  Kirkens  General- 
autoriteter og  følgende  Brødre  til  Opholdelse  i  de  Helliges  Tro 
ogBonner:  Som  Præs.  for  den  danske  Mission  Carl  E.  Peterson, 
Missionssekretær  Karla  Hansen;  som  Præs.  over  Kobenhavns 
Konference  J.  I.  Larsen;  som  Forstander  for  Bornholms  Gren 
Karl  Andersen;  som  Sangkorets  Leder  Oskar  Petersen  og  ass. 
Vald.  Jacobsen;  som  Organist  Birtha  Petersen;  som  Præsident 
for  Sangkoret  Jens  P.  Hansen  med  Carl  Danneborg  og  Inge- 
borg Sørensen  som  Raadgivere,  som  Sekretær  Carla  Reichen- 
bach,  som  Kasserer  Fanny  Hansen;  som  Forstander  i  Søn- 
dagsskolen Louis  Hansen  med  Carl  Danneborg  og  N.  C.  Mor- 
tensen som  Raadgivere,  som  Sekretær  og  Kasserer  Kaj  Sven- 
ningsen; som  Præsident  for  de  unge  Mænds  Forening  Jens 
Andersen  med   Eyvind   Hansen  og  Andreas    Johansen    som 
Raadgivere,  som  Sekretær  Julius  Petersen;  som  Præsident- 
inde  for  de  unge  Kvinders  Forening  Mathilde  Johansen  med 
Karla  Hansen  og  Oda  Zabell  som  Raadgivere,  som  Sekretær 
Thyra  Andersen  og  Kasserer  Karla  Hansen,  og  for  den  kvin- 
delige Hjælpeforening  Kirsten  Knudsen   som  Præsidentinde 
med  Sofie  Kalmar  og  Kristine  Tronier  siom  Raadgivere,  hvilke 
Forslag  blev  enstemmigt  vedtaget.  Br.  Elis  Tronier  talte  om 
Evangeliets  Gengivelse  til  Jorden  i  vore  Dage.  Koret  sang:  »Vi 
glædes  og  frydes«.  Br.  Orla  Nielsen  talte  om  Mormonismens 
Mission.  Til  Slutning  sang  Koret:   »O,  min  Fader,  Du  som 
troner«. 

Mødet  Kl.  7  Eftm.  aabnedes  med,  at  Koret  sang:  »Fuld  af 
Gerning  er  min  Dag«.  Bøn  ved  Louis  Hansen;  Koret  sang: 
»Stor  Herren  er  og  til  hans  Pris«.  Br.  Einar  Kiær  udviklede 
Emnet:  »Menneskets  Handlefrihed«.  Br.  Valdemar  Jacobsen 
sang  en  Solo:  »Guds  Tugt«.  Konferencepræs.  J.  I.  Larsen  talte 
om  en  personlig  Gud,  Tro,  Omvendelse  og  Daab,  samt  at 
ingen  kan  blive  frelst  i  Uvidenhed.  Til  Afveksling  sang  Br. 
Vald.  Jacobsen:  »Den  store  hvide  Flok  vi  se«.  Br.  John  H. 
Jørgensen,  som  var  den  sidste  Taler,  bar  sit  Vidnesbyrd  om 
Evangeliets  evige  Sandheder.  Koret  sang:  »Til  Herren  horer 

Jorden«.  Som  Slutningsnummer  sang  Koret:  »O,  hvor  herlig«. 
Taksigelse  af  N.  C.  Mortensen. 

Mandag  Aften  Kl.  7*/a  afholdtes  Konferenceslutningsmodet. 
Efter  Sang  og  Bon  talte  Missionspræsidenten  over  følgende: 
Lærere  og  Lærerinders  Uddannelse  for  deres  Gerning.  Han 
anbefalede,  at  en  Uddannelsesklasse  bliver  organiseret  i  alle 
Konferencer  i  den  danske  Mission  under  Ledelse  af  en  Lærer, 
som  kender  de  rette  Læremetoder;  thi  uden  denne  Kendskab 
er  det  umuligt  at  gøre  Klassearbejdet  belærende  og  inter- 
essant; i  dette  indbefattede  han  ogsaa  alle  Missionærer,  ja 
enhver  Funktionær,  og  mindede  dem  om,  at  Kundskab  er 
Magt.  Til  Slutning  blev  Salmen:  »Hav  Tak  for  Profeten,  Du 
sendte«  sunget,  og  Konferencen  hævedes  til  ubestemt  Tid. 


GLEM  DET. 

Nu  er  det  overstaaet.  Det  er  forbi.  Glem  det! 

Lad  være  med  altid  at  gaa  og  ruge  over  det,  tænke  over 
det  og  onske,  at  Du  dog  bare  havde  gjort  det  anderledes. 

Glem  det!  Hvad  der  er  gjort,  er  gjort;  det  er  nede  i  For- 
tidens bundløse  Afgrund.  Lad  det  hvile!  Se  fremad,  ikke  til- 
bage! Tænk  paa  Dagen  i  Morgen,  ikke  paa  Dagen  i  Gaar! 
Du  kan  gore  noget  ud  af  i  Morgen,  men  i  Gaar  kan  ikke  gen- 
kaldes. Gaarsdagen  er  saa  livlos  som  en  Mursten,  saa  haablos 
og  uforanderlig  som  Træ.  Vend  Dig  bort  fra  den!  »At  glemme 
det,  der  er  bagved,  og  naa  frem  til  det,  der  er  foran«,  er  den 
Maade,  hvorpaa  en  af  Jordens  største  Aander  beskrev  sin 
Virken.  Thi  det  forbigangne  er  dødt;  Fremtiden  er  Livet.  Fra 
Fortiden  kommer  Fortvivlelsens,  Besværingernes,  Selvforag- 
telsens  Mikrober,  som  gør  Tanken  sygelig,  indtil  Formaalets 
høje  Stjerne  er  hyllet  i  mørke  Skyer.  Glem  det,  Søster!  Du 
har  syndet,  men  det  er  forbi.  Se  ikke  tilbage  paa  det.  Se  frem- 
ad til  den,  der  —  skont  han  er  al  Jordens  Dommer  —  dog 
siger:  »Gaa,  synd  ikke  mere«. 

Glem  det,  Broder!  Du  har  bragt  Taarer  i  Øjnene  paa  hende, 
der  fedte  Dig;  men  hun  vil  ikke  mere  tænke  derpaa,  dersom 
Du  kun  kommer  tilbage;  læg  Dit  Ansigt  i  hendes  velsignede 
Skod  og  lad  hendes  Kærlighed  indhylde  Dig.  Hende  tilhorer 
den  storste  Glemsel  —  en  dyb  Sø,  i  hvilken  hver  eneste  af 
Dine  Fejl  drukner. 

Glem  det,  Broder!  Tag  hende  tilbage  i  Dine  Arme.  Hvad 
er  vel  den  Kærlighed  værd,  der  ikke  kan  tilgive?  Hvad  er  den 
Kærlighed,  som  ikke  er  mægtigere  end  Stolthed?  Glem  det! 
I  Himlens  Haver  vil  Du  aldrig  faa  Anledning  til  at  angre,  at 
Du  har  tilgivet  for  meget. 

Glem  det,  Søster!  Jeg  véd,  at  det  maaske  betyder  et  Stik 
i  Hjertet  og  Ydmygelse,  men  stig  op  ad  Højsindets  Trin  til 
Du  naar  Stedet  for  den  Kærlighed,  der  »bærer  alt,  tror  alt, 
haaber  alt,  taaler  alt  —  og  aldrig  svigter!« 

Er  Du  først  oppe  i  Ædelmodets  og  Højsindets  rene  Bjerg- 
luft, vil  Du  ikke  beklage,  at  Du  maatte  vandre  gennem  Stolt- 
hedens ufarbare  Dale. 

Glem  det,  alle!  Enhver  ny  Dag  bringer  nye  Muligheder  for 
alle  Menneskenes  Børn.  Hver  eneste  af  de  utallige  Stjerner, 
der  er  strøet  som  Sølv  paa  Nattens  dybe  Blaa,  er  en  Haabets 
Stjerne. 

Glem  det!  Se  fremad!  Emerson. 


TANKESPROG. 

Han  ophører  at  strides  om  Gud,  naar  han  har  fundet  Gud 
i  sig  selv;  han  sætter  sin  Lid  til  den  rolige  Styrke,  der  ikke 
er  Selvets  Styrke,  og  aabenbarer  saaledes  i  sit  daglige  Liv  det 
højeste  Gode,  som  er  det  evige  Liv. 

Pligtens  Vej  er  ikke  saa  jævn  som  en  Jernbanestrækning, 
men  den  fører  altid  til  Hvilens  Station. 

VIOLEN. 

Dolg  Dig  ej  længer, 
Du  bly  Viol! 
Smil  med  Dit  Øje 
mod  Himlens  Sol! 

Aabn  Dine  Øjne! 

—  de  er  saa  blaa  — 
i  dem  skal  Solskin 
og  Sommer  staa. 

Bøj  til  mit  Hjerte 
Dit  Hoved  ind, 
Solen  lad  kysse 
Din  bløde  Kind! 

Smil  med  Dit  Øje, 
le  med  Din  Mund! 
Und  mig  et  Smil  blot 

—  ét  eneste  kun! 

Solskin  i  Hjerte, 
Sol  i  Sind! 
Nu  drager  Foraaret 
til  mig  ind. 

Anton  Juulsen. 

